ரெயில்வே அமைச்சகம்
2019 ஆம் ஆண்டின் செயல்பாடுகள்: ரயில்வேத் துறை
ரயில்வேத் துறையில் கூடுதல் முதலீடு
- இதுவரை இல்லாத வகையில் மூலதனச் செலவு: 2019-20 பட்ஜெட் மதிப்பீட்டில் ரூ.1,60,176 கோடி
- 2018-19-ஐ விட, 20.1% அதிகம்
- நவம்பர் 2019  வரையிலான செலவு ரூ.1,02,008.61 கோடி. இது 63.7% ஆகும். 2018-19 ஆம் ஆண்டின் இதேகாலகட்டத்தில் 61.3% செலவு செய்யப்பட்டது.
- 2030 வரை ரூ.50 லட்சம் கோடி முதலீடு செய்ய திட்டமிடப்பட்டு, 2019 நிதிநிலை அறிக்கையில், ரயில்வேத் துறையை நாட்டின் வளர்ச்சிக்கான எந்திரமாக மாற்ற வழிவகை காணப்பட்டுள்ளது.
கட்டமைப்பு வசதி மேம்பாடு
விரைவான கட்டுமானம்
- கடந்த ஆண்டு  1,014 டிராக் கிலோமீட்டர் அளவிற்கு புதிய ரயில் பாதைகள், இரட்டை ரயில்பாதைகள் & அகலப் பாதைப் பணிகள் மேற்கொள்ளப்பட்ட நிலையில், இந்த ஆண்டு 1,165 டிராக் கிலோமீட்டர்  அளவிற்கு பணிகள் மேற்கொள்ளப்பட்டுள்ளது.
- பணியாளர்களுடன் கூடிய லெவல் கிராசிங்குகளை அகற்றும் பணி, 199% அளவிற்கு மேற்கொள்ளப்பட்டது. கடந்த ஆண்டின் இதேகால கட்டத்தில் 296 பணியாளர்களுடன் கூடிய லெவல் கிராசிங்குகள் அகற்றப்பட்ட நிலையில், நவம்பர் 2019 வரை 904 லெவல் கிராசிங்குகள் அகற்றப்பட்டுள்ளன.
- பாலம் புதுப்பித்தல் அதிகரிப்பு : கடந்த ஆண்டு இதேகாலகட்டத்தில் 472 பாலங்கள் புதுப்பிக்கப்பட்ட நிலையில், ஏப்ரல்-நவம்பர் 2019 வரை 861 பாலங்கள் புதுப்பிக்கப்பட்டுள்ளன.
- நடைமேம்பாலங்கள் கட்டுமானப் பணியும் 44% அதிகரிப்பு.
- ஏப்ரல்-நவம்பர் 2018 காலகட்டத்தில் 118 நடைமேம்பாலங்கள் கட்டப்பட்ட நிலையில், ஏப்ரல்-நவம்பர் 2019 வரை 170 நடைமேம்பாலங்கள் கட்டப்பட்டுள்ளது.
- தண்டவாளப் புதுப்பிப்பு பணியும்  – ஏப்ரல்-நவம்பர் 2018 வரை 2,812 டிராக் கிலோமீட்டர் புதுப்பிக்கப்பட்ட நிலையில், ஏப்ரல்-நவம்பர் 2019 வரை 3,560 டிராக் கிலோமீட்டர் தண்டவாளம் புதுப்பிக்கப்பட்டுள்ளது.
2022-23-ல் தில்லி - மும்பை மற்றும் தில்லி – ஹவ்ரா வழித்தடங்களில் ரயில்களின் வேகத்தை மணிக்கு 160 கிலோமீட்டர் அளவிற்கு அதிகரிக்க ஒப்புதல்: பலன்கள் :-
- பயணிகள் ரயில்களின் சராசரி வேகம் 60% வரை அதிகரிப்பு
- ராஜ்தானி ரயில் பயணம் ஒரே இரவு கொண்டதாக மாற்றப்பட்டுள்ளது
பசுமை மின்மயமாக்கப்பட்ட ரயில் பாதை
- ரயில்வே மின்மயமாக்கல் பணி 1,440 கிலோமீட்டரிலிருந்து இந்த ஆண்டு 2,041 ரயில்வே கிலோமீட்டராக அதிகரிப்பு 
- டீசல் பயன்பாட்டை குறைக்கும் விதமாக ஏப்ரல் 2018-லிருந்து 5 நவம்பர் 2019 வரை 436 ரயில்கள் மாற்றியமைக்கப்பட்டிருப்பதுடன், இதுவரை மாற்றப்பட்ட ரயில்களின் மொத்த எண்ணிக்கை 500-ஐ எட்டியுள்ளது.
- மொத்தமுள்ள 39 பணிமனைகளில், 7 உற்பத்திப் பிரிவுகள், 5 டீசல் பணிமனைகள், ஒரு பண்டகக் கிடங்கு ஆகியவற்றிற்கு தற்போது ‘கிரீன் கோ சான்றிதழ்’ பெறப்பட்டது. இவற்றில் 7 பிரிவுகள் 2019-20 ஆம் ஆண்டில் சான்றிதழ் பெற்றுள்ளன.
- சுற்றுச்சூழல் மேலாண்மை முறைகளை கடைபிடித்ததற்காக, நடப்பாண்டில் 85 ரயில் நிலையங்களுக்கு ஐஎஸ்ஓ:14001 சான்றிதழ் வழங்கப்பட்டுள்ளது.
புதுப்பிக்கத்தக்க எரிசக்தி
மண்டல ரயில்வேக்கள் & உற்பத்திப் பிரிவுகளில் 2021-22 ஆம் ஆண்டுக்குள் ஆயிரம் மெகாவாட் அளவிற்கு சூரியசக்தி மின்சாரமும், 200 மெகாவாட் அளவிற்கு காற்றாலை மின்சாரமும் உற்பத்தி செய்ய இந்திய ரயில்வே திட்டமிட்டுள்ளது.
சுகாதாரம் & தரமான உணவு
- ஐஆர்சிடிசியின் சமையல் பிரிவுகளை சிசிடிவி மூலம் நேரடி ஒளிபரப்பு செய்யும் வசதி, 18 சமையல் பிரிவுகளிலிருந்து  40 சமையல் பிரிவுகளாக அதிகரிக்கப்பட்டுள்ளது.
- உணவுப் பொட்டலங்களில் க்யூ ஆர் கோட் அறிமுகப்படுத்தப்பட்டு, சமையல் அறை பற்றிய கருத்தறியும் நடைமுறை 2-லிருந்து 28-ஆக அதிகரிக்கப்பட்டுள்ளது.
- ரயில்களில் விற்பனை செய்யப்படும் பொருட்களை விற்பனை செய்ய பயன்படுத்தும் பாயிண்ட் ஆப் சேல் கருவிகளின் எண்ணிக்கை மற்றும் டிஜிட்டல் முறையில் பணம் செலுத்தும் வசதி 417 ரயில்களில் 5,122 கருவிகளாக அதிகரிக்கப்பட்டுள்ளது.
பயணிகள் கட்டணம்
- ரயில்வே பயணியர் சட்டம் 1956-ல் உள்ள முனைய வரி ரத்து செய்யப்பட்டுள்ளது. யாத்திரை தலங்கள், திருவிழாக்கள் அல்லது கண்காட்சிகள் நடைபெறும் இடங்களுக்கு செல்லும் பயணிகளை அழைத்துச் செல்லும் ரயில்களில் இந்த முனைய வரி வசூலிக்கப்பட்டது.
- பயணியர் வருவாய்: ஏப்ரல் 2019 முதல் நவம்பர் 2019 வரை இந்திய ரயில்வேயில் பயணம் செய்த பயணிகள் மூலம் 35,249.13 கோடி கிடைத்துள்ளது. இது கடந்த ஆண்டு இதேகாலகட்டத்தில் கிடைத்த 33,829.58 கோடியைவிட 4.20% அதிகம்.
இந்தியாவில் உற்பத்தி
- இந்திய ரயில்வே 44 வந்தே பாரத் ரயில்களை தயாரிக்க உள்ளது. சென்னையில் உள்ள ஒருங்கிணைந்த ரயில்பெட்டித் தொழிற்சாலை , தலா 16 பெட்டிகள் கொண்ட 44 ரயில்களுக்குத் தேவையான மின்சார சாதனங்கள் மற்றும் இதர பொருட்கள் கொள்முதல் செய்ய 22 டிசம்பர் 2019 அன்று டெண்டர் கோரப்பட்டது. மத்திய அரசின் “இந்தியாவில் உற்பத்தி செய்வோம்” கொள்கைக்கேற்ப இந்த கொள்முதல் நடவடிக்கைகள் அமையும்.
- வாரணாசியில் உள்ள டீசல் என்ஜின் தொழிற்சாலை, இலங்கை ரயில்வேக்கு 7 டீசல் என்ஜின்களை ஏற்றுமதி செய்துள்ளது.
- பங்களாதேஷில் ரயில் போக்குவரத்தை மேம்படுத்த ஏதுவாக 2 ஆண்டுகளுக்கு, அகலப்பாதை மற்றும் மீட்டர்கேஜ் பாதை ரயில் என்ஜின்களை இந்திய ரயில்வே பங்களாதேஷ் ரயில்வேக்கு வழங்கும்.
பயணியர் சேவைக்கு முன்னுரிமை
நேரம் தவறாமை:
- இந்திய ரயில்வேயின் மெயில் / எக்ஸ்பிரஸ் ரயில்களின் நேரம் தவறாமை 75.67% அளவிற்கு அதிகரிக்கப்பட்டுள்ளது.
புதிய ரயில்பெட்டிகள் மற்றும் ரயில்கள்
- இந்திய ரயில்வே அல்லாமல், ஐஆர்சிடிசி-யால் இயக்கப்படும் முதலாவது தேஜஸ் ரயில், தில்லி-லக்னோ இடையே இயக்கப்படுகிறது.
- மும்பை-அகமதாபாத் இடையே ஐஆர்சிடிசி-யால் இயக்கப்படும் 2-வது தேஜஸ் ரயிலுக்கான முன்பதிவு தொடங்கிவிட்டது.
- 2-வது வந்தேபாரத் எக்ஸ்பிரஸ், புதுதில்லி - கத்ரா இடையே வழக்கமான சேவையில் ஈடுபடுத்தப்பட்டுள்ளது.
- 2019-20-ல் 194 ரயில்கள் சிறப்பான தரத்திற்கு மேம்படுத்தப்பட்டுள்ளன.
- ஏப்ரல் – நவம்பர் 2019 இடையே ஒட்டுமொத்தமாக 78 புதிய ரயில் சேவைகள் அறிமுகப்படுத்தப்பட்டுள்ளது.
- ஐசிஎஃப் தொழிற்சாலையில் தயாரிக்கப்பட்ட 120 இணை ரயில்கள் எல்எச்பி பெட்டிகள் மூலம் விரைவாகவும், பாதுகாப்பாகவும் இயங்கும் வகையில் மாற்றியமைக்கப்பட்டுள்ளன.
- சிறப்பு ரயில் இயக்கம்: ஏப்ரல்-நவம்பர் 2019 காலகட்டத்தில் பல்வேறு பண்டிகைகள் மற்றும் விடுமுறை தினங்களையொட்டி, 28,500 நடை சிறப்பு ரயில்கள் இயக்கப்பட்டுள்ளது.
வேலைவாய்ப்பு
உலகிலேயே மிக அதிக அளவில் பணியாளர்களை வேலைக்கு அமர்த்திய நிறுவனங்களில் ஒன்றாக இந்திய ரயில்வே உருவெடுத்துள்ளது.
- உதவி லோகோ பைலட்டுகள் & டெக்னீஷியன் பதவிகளுக்கான 64,000 இடங்களுக்கு இதுவரை இல்லாத வகையில் 47.45 லட்சம் விண்ணப்பதாரர்கள் விண்ணப்பித்துள்ளனர்.
- நிலை 1 பணியில் காலியாக உள்ள 63,000 இடங்களுக்கு சுமார் 1.17 கோடி விண்ணப்பதாரர்கள் தேர்வு எழுதினர்.
- 13,500 இளநிலை பொறியாளர் பதவிகளுக்கு சுமார் 24.75 லட்சம் விண்ணப்பதாரர்கள் விண்ணப்பித்தனர்.